
   MUNICIPIUL BRAD	
       P R I M A R U L
   Nr. 134/11013/17.07.2023


R E F E R A T   D E   A P R O B A R E
privind aprobarea Documentației tehnico-economice, a Indicatorilor tehnico-economici și a Devizului general, faza D.A.L.I., pentru obiectivul de investiții ”Reabilitare termică pentru creșterea eficienței energetice a clădirii administrative 
a Serviciului public de desfacere HAN-PIAȚĂ ȘI OBOR”


	Prin Hotărârea Consiliului Local nr. 147/2022 s-a aprobat depunerea cererii de finanțare pentru proiectul ”Reabilitare termică pentru creșterea eficienței energetice a clădirii administrative a Serviciului public de desfacere HAN-PIAȚĂ ȘI OBOR” în cadrul apelului de proiecte PNRR/2022/C5/2/B.2.2.a/1.
După verificarea documentelor depuse, obiectivul de investiții a fost declarat eligibil  pentru finanțare, drept pentru care în data de 25.04.2023 a fost semnat Contractul de finanțare nr. 39695 cu Ministerul Dezvoltării, Lucrărilor Publice și Administrației, având o valoare totală eligibilă de 1.997.582,43 lei cu TVA.  
Prin Hotărârea Consiliului Local al municipiului Brad nr. 130/29.06.2023 s-a aprobat Documentația tehnico - economică, indicatorii tehnico-economici, faza D.A.L.I și Devizul general având valoarea de 1.851.584,16 lei cu TVA.
[bookmark: _Hlk139457086]Ulterior, prin solicitarea de clarificări cu nr. 11544/02.07.2023 transmisă de către autoritatea finanțatoare Ministerul Dezvoltării, Lucrărilor Publice și Administrației și înregistrată la Primăria municipiului Brad sub nr. 36467/03.07.2023, s-a solicitat  actualizarea devizului general al investiției la  valoarea de 1.997.582,43 lei cu TVA, aprobată în Contractul de finanțare nr. 39695/25.04.2023.
Valoarea totală a Devizului general asumat de către proiectant este de 2.001.559,74 lei cu TVA, din care 1.997.582,43 lei cu TVA, reprezintă cheltuieli eligibile din bugetul proiectului și 3977,31 lei cu TVA,  reprezintă cheltuieli neeligibile.
	  În contextul celor de mai sus am inițiat prezentul proiect de hotărâre prin care am propus aprobarea Documentației tehnico-economice, a Devizului general și a Indicatorilor tehnico-economici, faza D.A.L.I., pentru obiectivul de investiții ”Reabilitare termică pentru creșterea eficienței energetice a clădirii administrative a Serviciului public de desfacere HAN-PIAȚĂ ȘI OBOR” și implicit revocarea  Hotărârii Consiliului Local nr.130/29.06.2023 și îl supun spre dezbatere și aprobare plenului Consiliului Local al Municipiului Brad în forma prezentată.
	Invoc în susţinerea propunerii mele prevederile O.U.G. nr. 124/2021 privind stabilirea cadrului instituțional si financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea Ordonanței de Urgență a Guvernului nr. 155/2020 privind unele masuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență, ale Hotărârii Guvernului nr. 209/2022 de aprobare a Normelor metodologice de aplicare a prevederilor Ordonanței de Urgență a Guvernului nr. 124/2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea Ordonanței de Urgență a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență, ale Hotărârii Guvernului nr. 477/2020 privind organizarea și funcționarea Ministerului Dezvoltării, Lucrărilor Publice și Administrației, cu modificările și completările ulterioare, ale Ordinului Ministrului Dezvoltării, Lucrărilor Publice și Administrației nr. 441/2022 privind aprobarea Ghidului specific privind regulile și condițiile aplicabile finanțării din fondurile europene aferente Planului Național de Redresare și Reziliență în cadrul apelului de proiecte PNRR/2022/C5/2/B.2.1/1, component 5 – Valul renovării, Axa 1 – Schema de granturi pentru eficiență energetică și reziliență în clădiri publice, operațiunea B.2: Renovarea energetică moderată sau aprofundată a clădirilor publice, ale art. 44 alin. (1) din Legea nr. 273/2006 privind finanţele publice locale, cu modificările și completările ulterioare, ale H.G. nr. 907/2016 privind etapele de elaborare şi conţinutul - cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările și completările ulterioare, ale art.129 alin. (2) lit. b), alin. (4) lit. d) din O.U.G. nr. 57/2019 privind Codul administrativ, cu modificările și completările ulterioare, precum și ale art. 11 alin. (4) din Legea nr. 554/2004 a contenciosului administrativ, actualizată.

